b'\n_START_ARTICLE_\nEthan Hawke\n_START_SECTION_\nBiografija\n_START_PARAGRAPH_\nItanas Houkas gim\xc4\x97 1970\xc2\xa0m. lapkri\xc4\x8dio 6 d. Ostine (Teksasas) jaun\xc5\xb3 t\xc4\x97v\xc5\xb3 \xc5\xa1eimoje, kurie netrukus i\xc5\xa1siskyr\xc4\x97. Itanas liko gyventi su motina, kuri keliavo i\xc5\xa1 vienos vietos \xc4\xaf kit\xc4\x85. Po motinos naujos santuokos, \xc5\xa1eima persik\xc4\x97l\xc4\x97 gyventi \xc4\xaf Nauj\xc4\x85j\xc4\xaf D\xc5\xbeers\xc4\xaf. \xc4\x8cia keturiolikmetis Itanas prad\xc4\x97jo savo aktoriaus karjer\xc4\x85. Pirmasis jo vaidmuo 1985\xc2\xa0m. buvo vaiki\xc5\xa1kame fantastiniame filme \xe2\x80\x9eTyrin\xc4\x97tojai\xe2\x80\x9c (angl. Explorers). Aktoryst\xc4\x97s mok\xc4\x97si Prinstono universiteto organizuojamuose aktori\xc5\xb3 kursuose, bet gauti diplomo jam nepavyko. 1989\xc2\xa0m. Itanas buvo pakviestas filmuotis Piterio Veiro filme \xe2\x80\x9eMirusi\xc5\xb3 poet\xc5\xb3 draugija\xe2\x80\x9c, kuriame suvaidino sud\xc4\x97ting\xc4\x85 dramaturgin\xc4\xaf vaidmen\xc4\xaf, sulaukusio kritik\xc5\xb3 \xc4\xafvertinimo._NEWLINE_Padid\xc4\x97j\xc4\x99s susidom\xc4\x97jimas jaunuoju aktoriumi prasid\xc4\x97jo 1991\xc2\xa0m., po D\xc5\xbeeko Londono romano ekranizacijos \xe2\x80\x9eBaltoji Iltis\xe2\x80\x9c. Paskui sek\xc4\x97 jo Trojo Daierio vaidnuo filme \xe2\x80\x9eTikrov\xc4\x97 kand\xc5\xbeiojasi\xe2\x80\x9c (1994\xc2\xa0m.) ir mergin\xc5\xb3 numyl\xc4\x97tinio D\xc5\xbeesio vaidmuo filme \xe2\x80\x9ePrie\xc5\xa1 patekant saulei\xe2\x80\x9c (1995\xc2\xa0m.). Po filmo premjeros Itanas tapo \xe2\x80\x9esavu vaikinu\xe2\x80\x9c daugeliui bendraam\xc5\xbei\xc5\xb3._NEWLINE_1997\xc2\xa0m. fantastinis filmas \xe2\x80\x9eGataka\xe2\x80\x9c, kuriame Itanas suvaidino pagrindin\xc4\xaf vaidmen\xc4\xaf, s\xc4\x97km\xc4\x97s nesulauk\xc4\x97. Bet nes\xc4\x97km\xc4\x97 neapkartino Itanui gyvenimo\xc2\xa0\xe2\x80\x93 filmavimo aik\xc5\xa1tel\xc4\x97je tarp jo ir pagrindin\xc4\x97s moters vaidmens atlik\xc4\x97jos Umos Turman u\xc5\xbesimezg\xc4\x97 romanas, kuris 1998\xc2\xa0m. gegu\xc5\xbe\xc4\x97s 1 d. baig\xc4\x97si vestuv\xc4\x97mis._NEWLINE_2002\xc2\xa0m. geriausio antraeilio vaidmens kategorijoje Itanas buvo nominuotas Oskarui u\xc5\xbe film\xc4\x85 \xe2\x80\x9eI\xc5\xa1bandym\xc5\xb3 diena\xe2\x80\x9c, o 2005\xc2\xa0m. buvo nominuotas kaip filmo \xe2\x80\x9ePrie\xc5\xa1 saul\xc4\x97lyd\xc4\xaf\xe2\x80\x9c scenarijaus bendraautoris._NEWLINE_2006\xc2\xa0m. vasar\xc4\x85 Itonas vaidino Sidnio Liumeto filme \xe2\x80\x9eVelni\xc5\xa1ki \xc5\xbeaidimai\xe2\x80\x9c._NEWLINE_Be kino Itanas Houkas bando save ir kitose meno srityse\xc2\xa0\xe2\x80\x93 jis vaidina ir dirba Niujorko teatre \xe2\x80\x9eMalaparte\xe2\x80\x9c, ra\xc5\xa1o romanus. 1996\xc2\xa0m. pasirod\xc4\x99s pirmasis jo romanas \xe2\x80\x9eKar\xc5\xa1\xc4\x8diausia valstija\xe2\x80\x9c (angl. The Hottest State) ir buvo sukritikuotas kritik\xc5\xb3, bet pripa\xc5\xbeintas Itano gerb\xc4\x97j\xc5\xb3. 2002\xc2\xa0m. pasirod\xc4\x97 romanas \xe2\x80\x9ePelen\xc5\xb3 diena\xe2\x80\x9c (angl. Ash Wednesday).\n_START_SECTION_\n\xc5\xa0eima\n_START_PARAGRAPH_\nSu pirm\xc4\x85ja \xc5\xbemona Uma Thurman Itanas 1998\xc2\xa0m. liepos 8 d. susilauk\xc4\x97 dukros Majos (Maya Ray Thurman-Hawke) ir 2002\xc2\xa0m. sausio 15 d. s\xc5\xabnaus Levono (Levon Roan Thurman-Hawke). Su Uma Itanas i\xc5\xa1siskyr\xc4\x97 2004\xc2\xa0m. liep\xc4\x85._NEWLINE_2008\xc2\xa0m. bir\xc5\xbeel\xc4\xaf Itanas ved\xc4\x97 Rajan\xc4\x85 \xc5\xa0ohjuz (Ryan Shawhughes) ir t\xc5\xb3 pa\xc4\x8di\xc5\xb3 met\xc5\xb3 liepos 18 d. jiems gim\xc4\x97 dukra Klementina (Clementine Jane Hawke).'